title: 2014/792/ES: 2014 m. lapkričio 13 d. Komisijos sprendimas dėl Komisijos leidimus suteikiančių pareigūnų ir vykdomųjų įstaigų naudosimos išankstinio perspėjimo sistemos

text:
14.11.2014

               LT

               Europos Sąjungos oficialusis leidinys

               L 329/68

         KOMISIJOS SPRENDIMAS
   2014 m. lapkričio 13 d.
   dėl Komisijos leidimus suteikiančių pareigūnų ir vykdomųjų įstaigų naudosimos išankstinio perspėjimo sistemos

      (2014/792/ES)

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 56 straipsnio 1 dalį,
   atsižvelgdama į 2008 m. vasario 18 d. Tarybos reglamentą (EB) Nr. 215/2008 dėl finansinio reglamento, taikomo 10-ajam Europos plėtros fondui (2), ypač į jo 17 straipsnį,
   atsižvelgdama į 2013 m. rugsėjo 11 d. Europos Parlamento ir Tarybos reglamentą (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinamas Europos Parlamento ir Tarybos reglamentas (EB) Nr. 1073/1999 (3), ypač į jo 7 straipsnio 6 dalį ir 11 straipsnį,
   kadangi:

               (1)

               Komisija, kuri atsakinga už Europos Sąjungos bendrojo biudžeto vykdymą ir visas kitas Sąjungos valdomas lėšas tinkamai atsižvelgiant į patikimo finansų valdymo principą, nurodytą Reglamento (ES, Euratomas) Nr. 966/2012 30–33 straipsniuose, įpareigota kovoti su sukčiavimu ir visa kita neteisėta veikla, kenkiančia Sąjungos finansiniams interesams. Tam, kad Komisijos ir vykdomųjų įstaigų leidimus suteikiantys pareigūnai būtų gerai informuoti apie pavojus Sąjungos finansiniams interesams, būtina nustatyti vidaus taisykles, kuriomis papildomas Komisijos sprendimas C(2014)2784 (4);

               (2)

               siekdama kovoti su sukčiavimu ir saugoti Sąjungos finansinius interesus, Komisija pasitelkia Reglamento (ES, Euratomas) Nr. 966/2012 108 straipsnyje ir 2008 m. gruodžio 17 d. Komisijos reglamente (EB, Euratomas) Nr. 1302/2008 dėl centrinės uždraustų subjektų duomenų bazės (5) nurodytą centrinę uždraustų subjektų duomenų bazę (CED) ir 2008 m. gruodžio 16 d. Komisijos sprendimu 2008/969/EB, Euratomas dėl išankstinio perspėjimo sistemos, skirtos Komisijos leidimus duodantiems pareigūnams ir vykdomosioms įstaigoms (6), nustatytą išankstinio perspėjimo sistemą (EWS). Laukiant, kol įstatymų leidėjas priims pasiūlymą dėl Finansinio reglamento pakeitimo (7), būtina užtikrinti nuolatinį EWS veiksmingumą;

               (3)

               tarpiniu laikotarpiu EWS paskirtis turėtų iš esmės nesikeisti. Šia sistema turėtų būti užtikrinta, kad, registruojant joje perspėjimus apie asmenis, kurie gali kelti pavojų Sąjungos finansiniams interesams ir reputacijai arba kitiems Sąjungos valdomiems fondams, Komisijoje ir jos vykdomosiose įstaigose būtų dalijamasi riboto naudojimo informacija;

               (4)

               kadangi vykdomųjų įstaigų direktoriams Komisijos įgaliojimu suteiktas įgaliotųjų leidimus suteikiančių pareigūnų statusas veiklos asignavimams vykdyti, jiems turėtų būti suteikta tokia pati teisė naudotis EWS, kaip ir Komisijos tarnyboms, kad jie galėtų administruoti administracinius ir veiklos asignavimus;

               (5)

               kadangi Sąjungos delegacijų vadovai, pagal Reglamento (ES, Euratomas) Nr. 966/2012 56 straipsnio 2 dalį veikiantys kaip perįgaliotieji Komisijos leidimus suteikiantys pareigūnai, turi Komisijos įgaliotųjų leidimus suteikiančių pareigūnų statusą veiklos asignavimams vykdyti, jiems turėtų būti suteikta tokia pati teisė naudotis EWS, kaip ir Komisijos tarnyboms, kad jie galėtų administruoti administracinius ir veiklos asignavimus;

               (6)

               pagal 2013 m. rugsėjo 11 d. Europos Parlamento ir Tarybos reglamento (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 7 straipsnio 6 dalį Europos kovos su sukčiavimu tarnyba (OLAF) privalo atitinkamas Komisijos tarnybas nedelsdama informuoti apie vykstančius tyrimus, jeigu atliekant tuos tyrimus paaiškėja, kad gali būti tikslinga imtis administracinių atsargumo priemonių Sąjungos finansiniams interesams apsaugoti. Be to, pagal Reglamento (ES, Euratomas) Nr. 883/2013 11 straipsnį OLAF privalo baigus tyrimą parengti ataskaitą su rekomendacijomis, kuriose prireikus nurodomi veiksmai, kurių reikia imtis, visų pirma institucijoms. Tam, kad atsakingas leidimus suteikiantis pareigūnas galėtų prašyti skelbti perspėjimą, būtina nustatyti, kokią informaciją OLAF turi teikti Komisijai;

               (7)

               OLAF turėtų turėti prieigą prie EWS, kad galėtų vykdyti savo užduotis, susijusias su reguliavimo tyrimais, rinkti informaciją ir vykdyti sukčiavimo prevencijos veiksmus pagal Reglamentą (ES, Euratomas) Nr. 883/2013;

               (8)

               supaprastinimo dėlei EWS veikimą reikėtų supaprastinti, perspėjimų kategorijų skaičių sumažinti, jų apimtį paaiškinti, o iš perspėjimų pavadinimų turėtų būti aišku, su kuo jie susiję;

               (9)

               OLAF perduota informacija grindžiamus perspėjimus apie tikrinimą turėtų siūlyti atsakingas leidimus suteikiantis pareigūnas, pasitaręs su Biudžeto generaliniu direktoratu ir Teisės tarnyba bei glaudžiai bendradarbiaudamas su OLAF;

               (10)

               perspėjimus apie draudimą Komisijai turėtų siūlyti atsakingas leidimus suteikiantis pareigūnas, o prireikus centralizuotai įvertinti Biudžeto generalinis direktoratas ir Teisės tarnyba. Kai šie perspėjimai dėl draudimo siūlomi remiantis OLAF perduota informacija, juos reikėtų vertinti glaudžiai bendradarbiaujant su OLAF. Tą pačią procedūrą reikėtų taikyti ir tais atvejais, kai atsakingas leidimus suteikiantis pareigūnas ketina imtis kokių nors veiksmų, kuriais gali būti padarytas neigiamas poveikis susijusio asmens teisėms;

               (11)

               glaudžiai bendradarbiaudamas su OLAF atsakingas leidimus suteikiantis pareigūnas turėtų priimti sprendimą dėl pasekmių, reikalingų Sąjungos finansiniams interesams apsaugoti, ir apie tokį sprendimą informuoti OLAF;

               (12)

               atsakingas leidimus suteikiantis pareigūnas turėtų būti atsakingas už prašymų dėl perspėjimų įvedimo, keitimo, pašalinimo ir atnaujinimo teikimą. Tinkamam kontrolės lygiui palaikyti tokie prašymai turėtų būti teikiami hierarchiniu lygmeniu, nustatytu Komisijos sprendimu C(2014)2784;

               (13)

               apskaitos pareigūnas turėtų užtikrinti tinkamas technines priemones veiksmingam EWS paraiškų tvarkymui per Komisijos centrinę apskaitos sistemą;

               (14)

               išsami informacija apie vykdomuosius raštus sumoms išieškoti ir vykdomuosius raštus dėl arešto bus prieinama visoms Komisijos tarnyboms ir vykdomosioms įstaigoms per Komisijos centrinę apskaitos sistemą. Sprendimu 2008/969/EB, Euratomas numatytų W3a perspėjimų (vykdomasis raštas dėl arešto) ir W4 perspėjimų (vykdomasis raštas sumoms išieškoti) reikėtų atsisakyti. Vien šia informacija perspėjimas nėra sistemiškai pateisinamas. Siekiant nuspręsti, ar perspėjimas reikalingas, reikėtų, kad atsakingas leidimus suteikiantis pareigūnas atliktų visų konkrečių atvejo aplinkybių analizę;

               (15)

               2000 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (8) nustatyta, kad tvarkydama asmens duomenis Komisija privalo laikytis teisėto tvarkymo reikalavimų ir šiame reglamente nustatytų duomenų perdavimo reikalavimų, o tokį tvarkymą iš anksto patikrina Europos duomenų apsaugos priežiūros pareigūnas, gavęs Komisijos duomenų apsaugos priežiūros pareigūno pranešimą;

               (16)

               duomenų apsaugos nuostatose turėtų būti nustatytos asmenų, kurių duomenys yra arba galėtų būti įvesti į EWS, teisės;

               (17)

               kai kurioms duomenų apsaugos teisėms taikomos išimtys, nustatytos Reglamento (EB) Nr. 45/2001 20 straipsnyje; kiekvienas išimties atvejis turi būti nagrinėjamas atskirai, o išimtis taikoma laikinai. Sprendimą dėl šių išimčių taikymo turėtų priimti tarnyba, atsakinga už prašymus dėl atitinkamos informacijos įvedimo ir keitimo, taip pat jos pataisymo ar pašalinimo;

               (18)

               asmeniui, kuriam gali būti taikomas perspėjimas apie draudimą, turėtų būti suteikta galimybė raštiškai pareikšti savo nuomonę prieš pateikiant prašymą dėl perspėjimo, susijusio su tuo asmeniu, registravimo EWS sistemoje. Tokią pačią galimybę reikėtų suteikti ir tais atvejais, kai atsakingas leidimus suteikiantis pareigūnas ketina imtis kokių nors veiksmų, kuriais gali būti padarytas neigiamas poveikis susijusio asmens teisėms;

               (19)

               išimties tvarka tokios galimybės suteikimą reikėtų atidėti, kai siekiama apsaugoti tyrimo arba nacionalinio teismo proceso konfidencialumą, jei tam yra įtikinamas teisinis pagrindas;

               (20)

               Sprendimas 2008/969/EB, Euratomas turėtų būti toliau taikomas iki 2015 m. liepos 1 d., kiek to reikia norint užtikrinti, kad būtų laikomasi Tarybos reglamentų dėl ribojamųjų priemonių, kurių imamasi pagal Sutarties dėl Europos Sąjungos veikimo (SESV) 215 straipsnį, tol, kol kaupimo principu vykdomos apskaitos (ABAC) sistema pradeda atsižvelgti į informaciją, laikomą Užsienio politikos priemonių tarnybos susijusioje duomenų bazėje. Tai vyksta registruojant W5b perspėjimą, nurodytą Sprendime 2008/969/EB, Euratomas;

               (21)

               Sprendimas 2008/969/EB, Euratomas turėtų būti toliau taikomas W3a ir W4 perspėjimams iki 2015 m. liepos 1 d.; iki šios datos taikant šio sprendimo 4 skirsnį minėti perspėjimai prilyginami perspėjimams apie tikrinimą;

               (22)

               siekiant įgyvendinti šį sprendimą būtina reguliariai vertinti EWS veikimą ir jos veiksmingą įnašą saugant Sąjungos finansinius interesus,

         NUSPRENDĖ:
   1 SKIRSNIS

      BENDROSIOS NUOSTATOS

   1 straipsnis
   Dalykas, taikymo sritis ir tikslas
   1.   Šiuo sprendimu nustatoma išankstinio perspėjimo sistema (EWS), skirta naudoti Komisijos ir vykdomųjų įstaigų leidimus suteikiantiems pareigūnams, kai jie įgyvendina Europos Sąjungos bendrąjį biudžetą ir kitus Sąjungos valdomus fondus.
   2.   EWS padeda saugoti Sąjungos finansinius interesus ir Sąjungos įvaizdį, kovoti su sukčiavimu ir vykdyti patikimą finansų valdymą.
   3.   EWS tikslas:

               a)

               registruojant perspėjimus informuoti Komisijos ir vykdomųjų įstaigų atsakingus leidimus suteikiančius pareigūnus, kad tam tikras asmuo gali kelti pavojų Sąjungos finansiniams interesams ir įvaizdžiui arba kuriam nors kitam Sąjungos valdomam fondui;

               b)

               sudaryti sąlygas atsakingam leidimus suteikiančiam pareigūnui, atsižvelgiant į perspėjimus, atlikti patikrinimus arba imtis tinkamų priemonių, įskaitant 4 skirsnyje nurodytas priemones.

         4.   Pateikiama informacija padedama užtikrinti:

               a)

               rizikos prevenciją, pagal išankstinę informaciją apie asmenį tikrinant įtarimus arba nustatytus faktus, susijusius su vienu iš toliau nurodytų veiksmų:

                           —

                           didele klaida arba pažeidimu,

                           —

                           profesiniu nusižengimu,

                           —

                           rimtu sutarties pažeidimu,

                           —

                           sukčiavimu, korupcija ar kita neteisėta veikla, kuri kenkia Sąjungos finansiniams interesams, kaip nurodyta Deleguotojo reglamento (ES) Nr. 1268/2012 (9) 141 straipsnyje;

               b)

               draudimo taikymą asmeniui pagal 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (toliau – FR) 106 straipsnio 1 dalį ir 109 straipsnio 1 dalį.

         2 straipsnis
   Apibrėžtys
   Šiame sprendime vartojamų terminų apibrėžtys:
   a)   apskaitos pareigūnas– Komisijos apskaitos pareigūnas arba jam pavaldus darbuotojas, kuriam apskaitos pareigūnas pavedė atlikti tam tikras užduotis pagal Reglamento (ES, Euratomas) Nr. 966/2012 69 straipsnį;
   b)   atsakingas leidimus suteikiantis pareigūnas– Komisijos įgaliotas leidimus suteikiantis pareigūnas, kaip apibrėžta Reglamento (ES, Euratomas) Nr. 966/2012 65 straipsnyje, pagal vidaus taisykles atsakingas už Europos Sąjungos bendrojo biudžeto (toliau – biudžetas) įgyvendinimą, įskaitant vykdomųjų įstaigų direktorius, perįgaliotuosius leidimus suteikiančius pareigūnus, kaip apibrėžta to reglamento 65 straipsnyje vykdančius direktoriaus pareigas, ir Sąjungos delegacijų vadovus, pagal to reglamento 56 straipsnio 2 dalį veikiančius kaip perįgaliotieji Komisijos leidimus suteikiantys pareigūnai;
   c)   duomenų subjektas– nustatomos tapatybės asmuo, kaip nurodyta 2000 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo;
   d)   nustatyti faktai– faktai, nustatyti vykdant teisinį įsipareigojimą arba užfiksuoti auditų arba tyrimų metu, kai juos atliko Europos Audito Rūmai, Europos kovos su sukčiavimu tarnyba (OLAF) ar Vidaus audito tarnyba, arba kito audito ar patikrinimo, vykdytų pagal atsakingo leidimus suteikiančio pareigūno kompetenciją, metu;
   e)   teisinis įsipareigojimas– įsipareigojimas, kurį prisiėmė Komisija pagal Reglamento (ES, Euratomas) Nr. 966/2012 pirmos dalies V–VIII antraštines dalis ir antrą dalį;
   f)   asmuo– bet kuris iš toliau nurodytų fizinių asmenų, juridinių asmenų arba asociacijų, neturinčių juridinio asmens statuso:

               —

               gavėjas, kurio apibrėžtis pateikta Reglamento (ES, Euratomas) Nr. 966/2012 2 straipsnio i punkte,

               —

               kandidatas arba konkurso dalyvis,

               —

               paraišką dėl dotacijos teikiantis asmuo,

               —

               prizų konkurso dalyvis,

               —

               apmokamas išorės ekspertas, kaip nurodyta Reglamento (ES, Euratomas) Nr. 966/2012 204 straipsnyje,

               —

               kitam juridiniam asmeniui atstovaujantis, jo vardu sprendimus priimantis arba jį kontroliuojantis asmuo, nurodytas Reglamento (ES, Euratomas) Nr. 966/2012 106 straipsnio 1 dalies b ir e punktuose;

         g)   profesinis nusižengimas– įstatymų, taisyklių arba tos profesijos, kurios atstovas asmuo yra, etikos normų pažeidimas, taip pat bet koks neteisėtas elgesys, darantis poveikį profesiniam patikimumui;
   h)   subrangovas– ūkinės veiklos vykdytojas, kurį kandidatas, konkurso dalyvis arba rangovas siūlo kaip sutarties dalies vykdytoją, kai perkančioji organizacija su šiuo asmeniu jokių tiesioginių teisinių įsipareigojimų neturi;
   i)   didelė klaida arba pažeidimas– Deleguotojo reglamento (ES) Nr. 1268/2012 166 straipsnio 2 dalyje apibrėžta didelė klaida arba pažeidimas;
   j)   už perspėjimą atsakingas asmuo ryšiams– už prašymą atsakingas tarnybos darbuotojas, tvarkantis perspėjimo bylą iki perspėjimo panaikinimo.
   3 straipsnis
   EWS veikimas
   1.   Apskaitos pareigūnas užtikrina tinkamas technines priemones veiksmingam EWS veikimui ir jo stebėjimui.
   Apskaitos pareigūnas įveda, keičia, atnaujina ir šalina EWS perspėjimus, dėl kurių prašymus pateikė atsakingas leidimus suteikiantis pareigūnas.
   2.   Apskaitos pareigūnas tvirtina techninių aspektų įgyvendinimo priemones ir nustato susijusias procedūras, įskaitant saugumo srities procedūras.
   Apskaitos pareigūnas praneša apie šias priemones Komisijos tarnyboms ir vykdomosioms įstaigoms.
   4 straipsnis
   Su prašymu dėl perspėjimo, jo keitimo, atnaujinimo ar pašalinimo susijęs įgaliojimas ir procedūra
   1.   Prašymą dėl perspėjimo registravimo, keitimo, atnaujinimo ar pašalinimo gali teikti tik atsakingas leidimus suteikiantis pareigūnas.
   2.   Atsakingas leidimus suteikiantis pareigūnas perduoda prašymą dėl perspėjimų registravimo, keitimo, atnaujinimo ar pašalinimo apskaitos pareigūnui. Atsakingas leidimus suteikiantis pareigūnas tam naudoja šio sprendimo priede pateiktą formą.
   3.   Prieš persiųsdamas prašymą apskaitos pareigūnui 8 straipsnyje nurodytas už perspėjimą atsakingas asmuo ryšiams patikrina, ar įvykdyti 11 ir 12 straipsnių reikalavimai.
   5 straipsnis
   Prieiga prie EWS
   Komisijos tarnybos ir vykdomosios įstaigos turi tiesioginę prieigą prie EWS laikomos informacijos per Komisijos centrinę apskaitos sistemą.
   Už vietinę sistemą atsakingos Komisijos tarnybos arba vykdomosios įstaigos prie EWS saugomos informacijos gali prisijungti, naudodamosi ta centrine apskaitos sistema, jeigu užtikrinamas vietinės sistemos ir centrinės apskaitos sistemos duomenų suderinamumas.
   6 straipsnis
   EWS naudojimas
   EWS saugoma informacija leidžiama naudotis tik biudžeto arba kito Sąjungos valdomo fondo įgyvendinimo tikslu. Tai neturi poveikio centrinėje uždraustų subjektų duomenų bazėje (toliau – CED), nurodytoje Reglamento (EB, Euratomas) Nr. 1302/2008 (10) 1 straipsnio 2 ir 3 dalyse, laikomai informacijai.
   OLAF gali naudoti EWS ir CED laikomą informaciją, vykdydama tyrimus pagal 2013 m. rugsėjo 11 d. Europos Parlamento ir Tarybos reglamentą (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 (OLAF reglamentas) ir kovos su sukčiavimu veiklą, įskaitant rizikos analizę.
   7 straipsnis
   Paieškų EWS laikas
   Atsakingas leidimus suteikiantis pareigūnas tikrina, ar EWS nėra perspėjimo apie asmenį, šiais etapais:

               a)

               prieš prisiimant individualų biudžetinį įsipareigojimą;

               b)

               prieš prisiimant bendrą biudžetinį įsipareigojimą, jeigu tuo metu jau žinomas konkretus asmuo;

               c)

               preliminaraus biudžetinio įsipareigojimo atveju – prieš prisiimant teisinį įsipareigojimą, dėl kurio įgyjama teisė į vėlesnius mokėjimus, išskyrus atvejus, kai tai yra mokėjimai darbuotojams ir kelionės išlaidų, susijusių su dalyvavimu posėdžiuose ir konkursuose, kompensacija;

               d)

               viešojo pirkimo arba dotacijos skyrimo procedūrų, prizų konkursų ir kvietimų pareikšti susidomėjimą atvejais – ne vėliau kaip iki sprendimo dėl laimėtojo priėmimo;

               e)

               viešojo pirkimo atveju, jeigu perkančioji organizacija nustato ribotą skaičių kandidatų, kviečiamų pateikti pasiūlymus – iki kandidatų atrankos užbaigimo;

               f)

               prieš bet kokį mokėjimą, jeigu jis nesusijęs su mokėjimais darbuotojams ir kelionės išlaidų, susijusių su dalyvavimu posėdžiuose ir konkursuose, kompensacija.

         8 straipsnis
   Už perspėjimą atsakingas asmuo ryšiams
   Už perspėjimą atsakingas asmuo ryšiams:

               a)

               parengia prašymą dėl perspėjimo registravimo;

               b)

               perduoda prašymą ir visą kitą su perspėjimu susijusią informaciją apskaitos pareigūnui;

               c)

               pateikia informaciją, kuria remdamiesi kiti atsakingi leidimus suteikiantys pareigūnai gali atlikti patikrinimus arba priimti sprendimus dėl 4 skirsnyje nurodytų pasekmių.

         2 SKIRSNIS

      Į EWS ĮVEDAMA INFORMACIJA

   9 straipsnis
   Perspėjimų kategorijos
   1.   EWS perspėjimai skirstomi į šias dvi kategorijas:

               a)

               perspėjimai apie tikrinimą, kai asmuo yra įtariamas sukčiavimu, korupcija ar bet kokia neteisėta veikla, kuri daro poveikį Sąjungos finansiniams interesams, kaip nurodyta Deleguotojo reglamento (ES) Nr. 1268/2012 141 straipsnyje, didelėmis klaidomis arba pažeidimu, profesiniu nusižengimu arba rimtu sutarties pažeidimu arba jo atžvilgiu jau nustatyti su tuo susiję faktai;

               b)

               perspėjimai apie draudimą, kai remiantis draudimo pagrindu, numatytu Reglamento (ES, Euratomas) Nr. 966/2012 106 straipsnio 1 dalyje ir 109 straipsnio 1 dalyje, asmeniui suteiktas uždrausto subjekto statusas.

         2.   Asmeniui gali būti taikomi skirtingi perspėjimai, registruoti skirtingu pagrindu.
   10 straipsnis
   EWS perspėjimų informacija
   EWS perspėjimuose nurodoma ši informacija:

               a)

               asmens tapatybė;

               b)

               perspėjimo rūšis;

               c)

               perspėjimo trukmė;

               d)

               priežastys, dėl kurių asmuo kelia grėsmę Sąjungos finansiniams interesams ir įvaizdžiui arba kuriam kitam Sąjungos valdomam fondui;

               e)

               su prieštaravimų procedūra susijusi informacija;

               f)

               atsakingo įgaliojimus suteikiančio pareigūno vardas, pavardė;

               g)

               šio sprendimo 8 straipsnyje nurodyto už perspėjimą atsakingo asmens ryšiams vardas, pavardė.

         11 straipsnis
   Perspėjimai apie tikrinimą
   1.   Atsakingas leidimus suteikiantis pareigūnas gali paprašyti registruoti perspėjimą apie tikrinimą, kai įvykdoma viena iš šių sąlygų:

               a)

               pagal Reglamentą (ES, Euratomas) Nr. 883/2013 OLAF informavo atsakingą leidimus suteikiantį pareigūną, kad sprendžiant iš OLAF tyrimo gali reikėti imtis priemonių Sąjungos finansiniams interesams apsaugoti;

               b)

               Europos Audito Rūmai perdavė informaciją Komisijai arba Vidaus audito tarnyba perdavė informaciją atsakingam leidimus suteikiančiam pareigūnui apie su tuo asmeniu susijusį sukčiavimą, korupciją ar bet kokią kitą neteisėtą veiklą, kuri daro poveikį Sąjungos finansiniams interesams, kaip nurodyta Deleguotojo reglamento (ES) Nr. 1268/2012 141 straipsnyje, dideles klaidas arba pažeidimą, profesinį nusižengimą arba rimtą sutarties pažeidimą;

               c)

               atsakingas leidimus suteikiantis pareigūnas atliko patikrą, auditą arba patikrinimą ir nustatė su tuo asmeniu susijusį sukčiavimą, korupciją ar bet kokią kitą neteisėtą veiklą, kuri daro poveikį Sąjungos finansiniams interesams, kaip nurodyta Deleguotojo reglamento (ES) Nr. 1268/2012 141 straipsnyje, dideles klaidas arba pažeidimą, profesinį nusižengimą arba rimtą sutarties pažeidimą, arba gavo informacijos apie tokią patikrą, auditą arba patikrinimą.

         2.   Perspėjimas apie tikrinimą galioja ne daugiau kaip vienus metus. Jis panaikinamas, kai paprašoma registruoti perspėjimą apie draudimą arba kai nebelieka poreikio tikrinti.
   3.   Pasibaigus 2 dalyje nurodytam laikotarpiui, perspėjimas apie tikrinimą automatiškai panaikinamas.
   4.   Atsakingas leidimus suteikiantis pareigūnas gali paprašyti perspėjimą apie tikrinimą atnaujinti, kai iš OLAF gauna informacijos, kad 1 dalyje nurodytų tyrimų išvados dar nepadarytos, tačiau šiais tyrimais remiantis galima pateisinti perspėjimo apie tikrinimą pratęsimą. Be to, atsakingas leidimus suteikiantis pareigūnas gali paprašyti perspėjimą apie tikrinimą atnaujinti ir tais atvejais, kai 1 dalies a ir b punktuose nurodytos sąlygos vis dar tenkinamos.
   5.   Atsakingas leidimus suteikiantis pareigūnas nurodo priežastis, dėl kurių perspėjimą būtina atnaujinti saugant Sąjungos finansinius interesus.
   6.   Atnaujinimas vertinamas kaip naujas prašymas dėl perspėjimo apie tikrinimą.
   12 straipsnis
   Perspėjimai apie draudimą
   1.   Atsakingas leidimus suteikiantis pareigūnas paprašo registruoti perspėjimą apie draudimą atvejais, nurodytais Reglamento (ES, Euratomas) Nr. 966/2012 106 straipsnio 1 dalyje ir 109 straipsnio 1 dalyje.
   2.   Perspėjimas apie draudimą panaikinamas pasibaigus draudimo laikotarpiui.
   3.   Perspėjimas apie draudimą į CED automatiškai patenka iš EWS.
   13 straipsnis
   OLAF perduodama informacija
   Kai OLAF perduoda informaciją pagal Reglamento (ES, Euratomas) Nr. 883/2013 7 straipsnio 6 dalį, kad padėtų atsakingam leidimus suteikiančiam pareigūnui priimti sprendimą imtis apsaugos priemonių siekiant apsaugoti Europos Sąjungos finansinius interesus, arba pagal Reglamento (ES, Euratomas) Nr. 883/2013 11 straipsnį, šią informaciją sudaro:

               a)

               susijusio asmens tapatybės duomenys;

               b)

               atitinkamų faktų ir rizikos, nustatytos atliekant tyrimą, santrauka. Santraukos turi pakakti, kad būtų sudarytos sąlygos veiksmingai išklausyti asmenį pagal šio sprendimo 16 straipsnį;

               c)

               specialios rekomenduojamos konfidencialumo užtikrinimo priemonės, visų pirma tokiais atvejais, kai taikomos tyrimo priemonės pagal nacionalines tyrimų taisykles priklauso nacionalinės teisminės institucijos kompetencijai, o išorės tyrimų atveju – nacionalinės institucijos kompetencijai.

         3 SKIRSNIS

      PERSPĖJIMO REGISTRAVIMO PROCEDŪRINĖS NUOSTATOS

   14 straipsnis
   Išankstinės centrinių tarnybų konsultacijos dėl perspėjimų apie tikrinimą
   Prieš priimdamas sprendimą prašyti registruoti perspėjimą apie tikrinimą, remiantis OLAF pagal Reglamento (ES, Euratomas) Nr. 883/2013 7 straipsnio 6 dalį ir 11 straipsnį pateikta informacija, atsakingas leidimus suteikiantis pareigūnas, glaudžiai bendradarbiaudamas su OLAF pagal Reglamentą (ES, Euratomas) Nr. 883/2013, konsultuojasi su Biudžeto generaliniu direktoratu (centrine finansine tarnyba) ir prireikus Teisės tarnyba.
   15 straipsnis
   Centrinių tarnybų atliekamas perspėjimų apie draudimą vertinimas
   Atvejais, nurodytais 106 straipsnio 1 dalies b, c ir d punktuose ir 109 straipsnio 1 dalyje, prieš atsakingam leidimus suteikiančiam pareigūnui teikiant prašymą dėl siūlomo perspėjimo apie draudimą ir dėl atitinkamos jo trukmės, Biudžeto generalinis direktoratas ir Teisės tarnyba atlieka centralizuotą vertinimą. Kai atsakingo leidimus suteikiančio pareigūno siūlomas perspėjimas apie draudimą yra grindžiamas OLAF perduota informacija, šis vertinimas atliekamas glaudžiai bendradarbiaujant su OLAF.
   16 straipsnis
   Teisė būti išklausytam
   1.   Perspėjimai registruojami vadovaujantis šiomis taisyklėmis:

               a)

               Kai atsakingas leidimus suteikiantis pareigūnas ketina registruoti perspėjimą apie draudimą arba ketina imtis kokių nors veiksmų, kuriais gali būti padarytas neigiamas poveikis susijusio asmens teisėms, jis pirmiausia suteikia tam susijusiam asmeniui galimybę raštiškai pareikšti savo nuomonę. Šiam asmeniui atsakingas leidimus suteikiantis pareigūnas suteikia ne mažiau kaip 14 kalendorinių dienų nuomonei pateikti. Kartu atsakingas leidimus suteikiantis pareigūnas informuoja tą asmenį, kad jam neatsakius perspėjimas bus registruojamas.
               Atitinkamais atvejais atsakingas leidimus suteikiantis pareigūnas tam asmeniui suteikia galimybę pareikšti savo nuomonę, remiantis OLAF pateikta informacija.

               b)

               Jei tas asmuo pateikia pastabas, kurios atsakingo leidimus suteikiančio pareigūno vertinimo nekeičia, pastarasis prašo apskaitos pareigūno aktyvuoti perspėjimą.
               Jeigu tas asmuo pateikia pastabas, kuriomis remdamasis atsakingas leidimus suteikiantis pareigūnas padaro išvadą, kad perspėjimas yra neproporcingas arba nereikalingas, perspėjimas nebus aktyvuotas, o asmeniui bus apie tai pranešta.
               Apskaitos pareigūnas prireikus patvirtins perspėjimo registraciją EWS atsakingam leidimus suteikiančiam pareigūnui.

               c)

               Atsakingas leidimus suteikiantis pareigūnas praneš asmeniui apie perspėjimo aktyvavimą ir jo trukmę. Tačiau pranešimas nebūtinas, jeigu asmuo į raginimą pateikti raštiškas pastabas neatsiliepė.

         2.   Atvejais, nurodytais Reglamento (ES, Euratomas) Nr. 966/2012 106 straipsnio 1 dalies e punkte, atsakingas leidimus suteikiantis pareigūnas gali prašyti registruoti perspėjimą apie draudimą, kol sprendimas dėl draudimo trukmės nepriimtas, dar prieš suteikdamas galimybę asmeniui pareikšti savo nuomonę. Atsakingas leidimus suteikiantis pareigūnas suteikia asmeniui galimybę pateikti savo nuomonę apie draudimo trukmę.
   3.   Kai susidaro padėtis, nurodyta Reglamento (ES, Euratomas) Nr. 966/2012 106 straipsnio 1 dalies a punkte, turėdamas tą padėtį patvirtinantį oficialų dokumentą, atsakingas leidimus suteikiantis pareigūnas gali prašyti registruoti perspėjimą apie draudimą, dar prieš suteikdamas galimybę asmeniui pareikšti savo nuomonę. Atsakingas leidimus suteikiantis pareigūnas praneša asmeniui apie perspėjimo apie draudimą registravimą.
   4.   Išimties atvejais atsakingas leidimus suteikiantis pareigūnas gali vykdyti perspėjimo registraciją, atidėjęs galimybės asmeniui raštiškai pareikšti savo nuomonę suteikimą iki prašymo registruoti perspėjimą apie draudimą pateikimo arba iki imdamasis kokių nors veiksmų, kuriais gali būti padarytas neigiamas poveikis susijusio asmens teisėms, jeigu esama įtikinamo teisinio pagrindo laikytis konfidencialumo dėl tyrimo arba vykstančio nacionalinio teismo proceso.
   5.   Informuodama atsakingą leidimus suteikiantį pareigūną pagal 13 straipsnį, OLAF nurodo, ar reikia laikytis konfidencialumo dėl tyrimo arba vykstančio nacionalinio teismo proceso ir ar reikia atidėti galimybės asmeniui pareikšti savo nuomonę suteikimą.
   6.   Galimybė asmeniui pareikšti savo nuomonę suteikiama, kai tik nebelieka priežasčių saugoti tyrimo ar nacionalinio teismo proceso konfidencialumą.
   17 straipsnis
   Duomenų apsauga ir duomenų subjektų teisės
   1.   Atsakingas leidimus suteikiantis pareigūnas informuoja duomenų subjektus, kad su jais susiję duomenys gali būti įtraukti į EWS ir kam tie duomenys gali būti pateikti. Ši bendro pobūdžio informacija pateikiama raštiškai, visų pirma, kvietimuose dalyvauti konkurse, kvietimuose teikti pasiūlymus, kvietimuose dalyvauti prizų konkurse, o jei kvietimas neskelbiamas, prieš pasirašant sutartis ar skiriant dotacijas.
   2.   Prašantis registruoti perspėjimą atsakingas leidimus suteikiantis pareigūnas atsako už ryšius su asmeniu, kurio duomenys įvedami į EWS. Jis atsako į atitinkamų asmenų prašymus ištaisyti neteisingus ar neišsamius asmens duomenis, taip pat į visus kitus to asmens prašymus arba klausimus.
   3.   Taip pat asmuo gali prašyti apskaitos pareigūno jam raštiškai pateikti informaciją, ar jis yra registruotas EWS.
   Apskaitos pareigūnas šią informaciją pateikia, jeigu atsakingas leidimus suteikiantis pareigūnas, pasitaręs su OLAF, atitinkamais atvejais nenusprendžia, kad taikomi Reglamento (EB) Nr. 45/2001 20 straipsnio 1 dalyje nustatyti apribojimai.
   4.   Su pašalintais perspėjimais galima susipažinti tik audito ir tyrimo tikslais, EWS naudotojai jų nemato.
   Tačiau su asmens duomenimis, esančiais perspėjimuose apie fizinius asmenis, minėtaisiais tikslais galima susipažinti tik penkerius metus nuo perspėjimo pašalinimo.
   18 straipsnis
   Perspėjimo peržiūra
   Jeigu asmuo, kurio atžvilgiu EWS yra registruotas perspėjimas, pateikia naujus duomenis, iš kurių matyti, kad registracijos pagrindo nebėra, atsakingas leidimus suteikiantis pareigūnas paprašo perspėjimą pašalinti.
   Asmuo, kurio atžvilgiu EWS yra registruotas perspėjimas apie draudimą, gali teikti skundą Ombudsmenui ir siekti teismo peržiūros.
   4 SKIRSNIS

      PERSPĖJIMŲ PASEKMĖS

   19 straipsnis
   Pasekmėms taikomos bendrosios taisyklės
   1.   Atsakingas leidimus suteikiantis pareigūnas paprašo už perspėjimą atsakingo asmens ryšiams pateikti visą susijusią informaciją, kad galėtų priimti sprendimą dėl pasekmių, nurodytų šiame skirsnyje.
   2.   Kai remdamasis OLAF pateikta informacija atsakingas leidimus suteikiantis pareigūnas paprašo registruoti perspėjimą apie tikrinimą pagal 11 straipsnį, jis laikosi procedūros, nurodytos šio Sprendimo 14 arba 15 straipsnyje, ir priima sprendimą dėl pasekmių, glaudžiai bendradarbiaudamas su OLAF pagal Reglamentą (ES, Euratomas) Nr. 883/2013.
   3.   Priimdamas sprendimą dėl pasekmių, atsakingas leidimus suteikiantis pareigūnas visų perspėjimų atvejais atsižvelgia į šiuos kriterijus:

               a)

               riziką, keliamą Sąjungos finansiniams interesams ir įvaizdžiui;

               b)

               teisinio įsipareigojimo sumą ir trukmę;

               c)

               teisinio įsipareigojimo įvykdymo skubumą;

               d)

               faktų pobūdį;

               e)

               faktų rimtumą;

               f)

               galimas teisinio įsipareigojimo įvykdymo pasekmes.

         Perspėjimų apie draudimą atveju atsakingas leidimus suteikiantis pareigūnas taip pat atsižvelgia į draudimo pagrindo pobūdį ir rimtumą bei tarnybos tęstinumo poreikį.
   4.   Atsakingas leidimus suteikiantis pareigūnas visais atvejais raštiškai pagrindžia savo sprendimą dėl pasekmių.
   20 straipsnis
   Perspėjimų apie tikrinimą pasekmės
   1.   Viešojo pirkimo, dotacijos skyrimo procedūrų arba prizų konkursų atvejais nurodomas tikrinimas gali būti toks:

               a)

               atsakingas leidimus suteikiantis pareigūnas gali paprašyti pateikti papildomus patvirtinamuosius dokumentus, kaip nustatyta viešojo pirkimo, dotacijos skyrimo procedūrų arba prizų konkursų nuostatose;

               b)

               dotacijos skyrimo procedūros atveju atliekama išankstinio finansavimo rizikos analizė.

         2.   Teisinio įsipareigojimo atveju nurodomas tikrinimas gali būti toks:

               a)

               patikrinimas, ar veikla atitinka teisinį įsipareigojimą, įskaitant terminų laikymąsi ir rezultatų turinį;

               b)

               teikiamų dotacijų atveju – sąnaudų atitikimo reikalavimams patikrinimas prieš atliekant mokėjimą, auditas arba patikros vietoje.

         21 straipsnis
   Teisė būti išklausytam po perspėjimo apie tikrinimą įvedimo
   Šio sprendimo 15 straipsnyje nustatyta procedūra ir 16 straipsnyje nustatyta teisė būti išklausytam yra taikomos, kai įvedus perspėjimą apie tikrinimą atsakingas leidimus suteikiantis pareigūnas ketina imtis kokių nors veiksmų, kuriais gali būti padarytas neigiamas poveikis susijusio asmens teisėms.
   22 straipsnis
   Perspėjimų apie draudimą pasekmės procedūroms ir teisiniams įsipareigojimams
   1.   Viešojo pirkimo, dotacijos skyrimo procedūrų arba prizų konkursų atvejais atsakingas leidimus suteikiantis pareigūnas viešojo pirkimo ar dotacijos skyrimo procedūrose uždraudžia dalyvauti asmeniui, kurio atžvilgiu nustatytas perspėjimas apie draudimą, išskyrus atvejus, kai tenkinamos Reglamento (ES, Euratomas) Nr. 966/2012 106 straipsnio 2 dalies sąlygos, kai asmens padėtis yra monopolinė.
   2.   Galiojančių teisinių įsipareigojimų atveju atsakingas leidimus suteikiantis pareigūnas priima sprendimą dėl pasekmių, įskaitant šias:

               a)

               tęsti sutarties arba dotacijos sąlygų vykdymą ir atlikti visus atitinkamus patikrinimus;

               b)

               laikinai sustabdyti mokėjimo terminą pagal Reglamento (ES, Euratomas) Nr. 966/2012 92 straipsnio 2 dalį;

               c)

               laikinai sustabdyti mokėjimus pagal Deleguotojo reglamento (ES) Nr. 1268/2012 208 straipsnį;

               d)

               laikinai sustabdyti sutarties arba dotacijos sąlygų vykdymą pagal Reglamento (ES, Euratomas) Nr. 966/2012 116 straipsnį ir 135 straipsnio 5 dalį;

               e)

               panaikinti teisinį įsipareigojimą, jeigu pagal teisinio įsipareigojimo nuostatas numatyta jį panaikinti, remiantis informacija, dėl kurios registruotas perspėjimas.

         3.   Jei asmuo yra subrangovas, atsakingas leidimus suteikiantis pareigūnas įpareigoja konkurso dalyvį arba kandidatą šį subrangovą pakeisti kitu.
   23 straipsnis
   Perspėjimų apie draudimą pasekmės biudžeto operacijoms
   1.   Perspėjimo apie draudimą atveju prireikus atsakingas leidimus suteikiantis pareigūnas apskaitos sistemoje patvirtina, kad nepaisant perspėjimo mokėjimą reikėtų atlikti.
   2.   Registravus perspėjimą apie draudimą, nevykdomi jokie individualūs biudžetiniai įsipareigojimai, biudžeto apskaitoje neregistruojami jokie individualūs teisiniai įsipareigojimai pagal bendrą įsipareigojimą ir neprisiimami jokie teisiniai įsipareigojimai pagal preliminarius įsipareigojimus, išskyrus atvejus, kai pagal Reglamento (ES, Euratomas) Nr. 966/2012 106 straipsnio 2 dalies sąlygas to asmens padėtis yra monopolinė.
   5 SKIRSNIS

      BAIGIAMOSIOS NUOSTATOS

   24 straipsnis
   Panaikinimas
   Sprendimas 2008/969/EB, Euratomas dėl išankstinio perspėjimo sistemos, skirtos Komisijos leidimus duodantiems pareigūnams ir vykdomosioms įstaigoms, yra panaikinamas.
   25 straipsnis
   Pereinamojo laikotarpio nuostatos
   1.   Pagal Sprendimą 2008/969/EB, Euratomas registruoti perspėjimai apie draudimą lieka galioti iki jų galiojimo pabaigos pagal tą sprendimą.
   2.   Pagal Sprendimą 2008/969/EB, Euratomas registruoti W1, W2 ir W3b perspėjimai yra laikomi perspėjimais apie tikrinimą pagal šį sprendimą.
   3.   W3a ir W4 perspėjimai toliau registruojami iki 2015 m. liepos 1 d. Sprendimu 2008/969/EB, Euratomas nustatytomis sąlygomis. Taikant šio sprendimo 4 skirsnį, W3a ir W4 perspėjimai laikomi perspėjimais apie tikrinimą pagal šį sprendimą. Sprendimas 2008/969/EB, Euratomas toliau taikomas W5b perspėjimams iki 2015 m. liepos 1 d.
   26 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2014 m. lapkričio 13 d.

            Komisijos vardu

         Kristalina GEORGIEVA

            Pirmininko pavaduotoja

      (1)  OL L 298, 2012 10 26, p. 1.

      (2)  OL L 78, 2008 3 19, p. 1.

      (3)  OL L 248, 2013 9 18, p. 1.

      (4)  2014 m. balandžio 30 d. Komisijos sprendimas C(2014)2784 dėl Komisijos tarnyboms skirtų Europos Sąjungos bendrojo biudžeto (Europos Komisijos skirsnio) vykdymo vidaus taisyklių.

      (5)  OL L 344, 2008 12 20, p. 12.

      (6)  OL L 344, 2008 12 20, p. 125.

      (7)  COM(2014) 358, 2014 6 18.

      (8)  OL L 8, 2001 1 12, p. 1.

      (9)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      (10)  2008 m. gruodžio 17 d. Komisijos reglamentas (EB, Euratomas) Nr. 1302/2008 dėl centrinės uždraustų subjektų duomenų bazės (OL L 344, 2008 12 20, p. 12).

      PRIEDAS

         STANDARTINĖ FORMA

         Apskaitos pareigūnui skirtas atsakingo leidimus suteikiančio pareigūno prašymas dėl duomenų įvedimo į išankstinio perspėjimo sistemą (EWS) arba centrinę uždraustų subjektų duomenų bazę (CED), jų keitimo arba pašalinimo

         Dėmesio: vienam perspėjimui – vienas prašymas

      Tema: Prašymas [registruoti/pašalinti/pakeisti] perspėjimą [EWS/CED]
      Pareigūno vardas, pavardė:
      Už perspėjimą atsakingo asmens ryšiams vardas, pavardė:
      Prašymas (nurodyti)

                  ☐

                  registruoti perspėjimą

                  ☐

                  pašalinti perspėjimą (1), kurį registruoti buvo prašyta pranešimu Ares [xx] (data)

                  ☐

                  pakeisti perspėjimą (2) (taip pat atnaujinti esamą registraciją), kurį paskelbti buvo prašyta pranešimu Ares [xx] (data)

            apie šį asmenį:
      Asmens pavadinimas (jei tai fizinis asmuo – vardas, pavardė):
      Teisinis statusas (juridinio asmens atveju):
      Asmens (-ų), kuriam (-iems) suteikti juridinio asmens atstovavimo įgaliojimai, vardas, pavardė:
      Adresas (juridinio asmens atveju – buveinės adresas): gatvė/Nr./pašto kodas/miestas/šalis

         Su juridinių asmenų byla (LEF) susijusi informacija:

                  ☐

                  Šis subjektas jau yra įrašytas LEF šiuo (-iais) kodu (-ais): 6

                  ☐

                  Prašymas dėl šio subjekto patvirtinimo LEF jau pateiktas.

            Pridedu atspausdintą teikiamo prašymo, kuriam priskirtas toliau nurodomas numeris (paprastai prasidedantis raidėmis ABC) , ABAC ekrano vaizdą. Taip pat pridedamas prašymo patvirtinimą patvirtinantis dokumentas.

                  ☐

                  Prašymas susijęs su subjektu, kuris nėra įrašytas į LEF, o informacija apie jį gauta iš vykdomosios institucijos arba įstaigos pagal Finansinio reglamento 108 straipsnio 2 ir 3 dalis (pridedama).

                  1)

                  Prašau įrašyti šį perspėjimą:

                              ☐

                                 perspėjimą apie tikrinimą dėl šių priežasčių:

                              Prireikus pateikite konsultacijų su Biudžeto GD ir, jei buvo, Teisės tarnyba nuorodą:

                              ☐

                                 perspėjimą apie draudimą pagal Finansinį reglamentą (toliau – FR)

                                          ☐

                                             FR 106 straipsnio 1 dalies a punktą

                                          ☐

                                             FR 106 straipsnio 1 dalies b punktą

                                    Nurodykite teismo, priėmusio res judicata galią turintį sprendimą, instanciją:
                              Nurodykite res judicata galią turinčio sprendimo priėmimo datą: metai, mėnuo, diena

                              Pateikite Teisės tarnybos arba Biudžeto GD vertinimo nuorodą:
                              Pateikite prieštaravimų procedūros nuorodą:

                              ☐

                                 FR 106 straipsnio 1 dalies c punktą

                              Pateikite Teisės tarnybos arba Biudžeto GD vertinimo nuorodą:
                              Pateikite prieštaravimų procedūros nuorodą:

                              ☐

                                 FR 106 straipsnio 1 dalies d punktą

                              Pateikite prieštaravimų procedūros nuorodą:

                              ☐

                                 FR 106 straipsnio 1 dalies e punktą

                              Pateikite Teisės tarnybos arba Biudžeto GD vertinimo nuorodą:
                              Pateikite prieštaravimų procedūros nuorodą:
                              Nurodykite teismo, priėmusio res judicata galią turintį sprendimą, instanciją:
                              Nurodykite res judicata galią turinčio sprendimo priėmimo datą: metai, mėnuo, diena

                  ☐

                  FR 106 straipsnio 1 dalies f punktą (FR 109 straipsnio 1 dalyje nustatytos nuobaudos)
                  Pateikite Teisės tarnybos arba Biudžeto GD vertinimo nuorodą:
                  Pateikite prieštaravimų procedūros nuorodą ir atsakingo leidimus suteikiančio pareigūno sprendimo nuorodą bei datą:

                  2)

                  Prašymo dėl perspėjimo priežasčių aprašymas
                   (3)
                  :

                  3)

                  Registracijos trukmė
                   (4)
                  :

            Patvirtinu, kad pateikta informacija parengta ir perduota pagal Europos Parlamento ir Tarybos reglamentą (EB) Nr. 45/2001 dėl asmens duomenų apsaugos.

         [Asmens, įgalioto prašyti įrašyti, pašalinti arba pakeisti perspėjimą, parašas]

      Kopija:

         (1)  1–4 skirsnių nepildyti.

         (2)  Pildyti visus skirsnius – ne tik susijusį su pakeitimo prašymu.

         (3)  Jei dėl konfidencialumo reikalavimų priežasčių aprašyti neįmanoma, nurodykite – „neatskleidžiama“.

         (4)  Sprendimą dėl draudimo trukmės pagal Finansinio reglamento 106 straipsnio 1 dalies b, c, e ir f punktus turi priimti leidimus suteikiantis pareigūnas, kaip apibrėžta Sprendimo dėl išankstinio perspėjimo sistemos 2 straipsnyje. Draudimas pagal Finansinio reglamento 106 straipsnio 1 dalies a ir d punktus registruojamas ne ilgesniam kaip 5 metų laikotarpiui.


title: 2015 m. kovo 11 d. Europos Parlamento ir Tarybos sprendimas (ES) 2015/470 dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Belgijos paraiška „EGF/2013/011 BE/Saint-Gobain Sekurit“ )

text:
20.3.2015

               LT

               Europos Sąjungos oficialusis leidinys

               L 76/56

         EUROPOS PARLAMENTO IR TARYBOS SPRENDIMAS (ES) 2015/470
   2015 m. kovo 11 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Belgijos paraiška „EGF/2013/011 BE/Saint-Gobain Sekurit“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (1), ypač į jo 12 straipsnio 3 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (3), 12 straipsnyje;

               (3)

               2013 m. gruodžio 19 d. Belgija pateikė paraišką mobilizuoti EGF lėšas dėl darbuotojų atleidimo iš įmonės „Saint-Gobain Sekurit Benelux SA“ ir ją papildė iki 2014 m. liepos 4 d. gauta papildoma informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 339 928 EUR sumą;

               (4)

               todėl EGF lėšos turėtų būti mobilizuojamos finansinei paramai pagal Belgijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 339 928 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2015 m. kovo 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         Z. KALNIŅA-LUKAŠEVICA

      (1)  OL L 406, 2006 12 30, p. 1.

      (2)  OL C 373, 2013 12 20, p. 1.

      (3)  OL L 347, 2013 12 20, p. 884.


title: 1990 m. lapkričio 19 d. Tarybos sprendimas dėl Europos rekonstrukcijos ir plėtros banko steigimo sutarties sudarymo

text:
Svarbus teisinis pranešimas

|

31990D0674

Oficialusis leidinys L 372 , 31/12/1990 p. 0001 - 0002 specialusis leidimas suomių kalba: skyrius 11 tomas 16 p. 0135  specialusis leidimas švedų kalba: skyrius 11 tomas 16 p. 0135

		Tarybos sprendimas1990 m. lapkričio 19 d.dėl Europos rekonstrukcijos ir plėtros banko steigimo sutarties sudarymo(90/674/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Centrinės ir Rytų Europos tautos ir Bendrijos tautos yra susijusios glaudžiais istoriniais ryšiais,kadangi bendradarbiavimo ir prekybos susitarimai stiprina šiuos ryšius;kadangi Centrinės ir Rytų Europos šalys įsipareigojusios laikytis pagrindinių daugiapartinės demokratijos, teisinės valstybės ir pagarbos žmogaus teisėms principų;kadangi šios valstybės siekia įgyvendinti reformas, leidžiančias joms vystytis į rinką orientuotos ekonomikos link;kadangi ekonomikos reformos žymiai prisidės prie ekonominių tų šalių ir Bendrijos santykių sparčios plėtros;kadangi tai padės visoje Bendrijoje skatinti darnią ekonominės veiklos rūšių plėtrą;kadangi perėjimui prie į rinką orientuotos ekonomikos prireiks didelių investicijų, ypač privačiame sektoriuje, bet taip pat ir valstybiniame sektoriuje;kadangi specialaus banko įsteigimas galėtų padėti teikti tokioms investicijos būtinas finansines lėšas;kadangi 40 šalių kartu su Europos ekonomine bendrija ir Europos investicijų banku išreiškė savo ketinimą tapti Europos rekonstrukcijos ir plėtros banko, kuris savo esme yra europietiškas bankas, o pagal savo sudėtį – plačiąja prasme tarptautinis, nariais;kadangi tuo tikslu jie nustatė Sutarties straipsnius;kadangi Sutarties sudarymas Europos ekonominei bendrijai yra būtinas norint pasiekti Bendrijos tikslus pasiekti išorės ekonominių santykių srityje;kadangi Sutartyje nenumatyta kitų veikimo įgaliojimų šiam sprendimui priimti, išskyrus nustatytus jos 235 straipsnyje;NUSPRENDĖ:1 straipsnisEuropos ekonominės bendrijos vardu patvirtinama Europos rekonstrukcijos ir plėtros banko steigimo.Sutarties tekstas pridedamas prie šio sprendimo.2 straipsnisKomisija paskiria valdytoją ir pakaitinį valdytoją, kuris atstovauja Bendriją pagal Sutarties 23 straipsnio 1 dalį.3 straipsnis1. Bendrijos vardu Komisija paskirią instituciją, kuri atliks depozitaro funkcijas, numatytas šios Sutarties 34 straipsnio 1 dalyje.2. Komisija yra oficiali institucija, su kuria Bankas gali palaikyti ryšius taip, kaip nustatyta šios Sutarties 34 straipsnio 2 dalyje.4 straipsnisTarybos pirmininkas Bendrijos vardu deponuoja patvirtinimo dokumentą, numatytą šios Sutarties 61 straipsnyje.5 straipsnisSprendimas skelbiamas Europos Bendrijų oficialiajame leidinyje [2].Priimta Briuselyje, 1990 m. lapkričio 19 d.Tarybos varduPirmininkasG. Carli[1] OL C 284, 1990 11 12.[2] Šio Susitarimo įsigaliojimo datą Tarybos generalinis sekretoriatas paskelfs Europos Bendrijų oficialiajame leidinyje.--------------------------------------------------


title: 2014/735/ES: 2014 m. spalio 9 d. Tarybos sprendimas dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu, dėl to Susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių lengvatinės kilmės taisyklių regioninę konvenciją

text:
23.10.2014

               LT

               Europos Sąjungos oficialusis leidinys

               L 304/97

         TARYBOS SPRENDIMAS
   2014 m. spalio 9 d.
   dėl pozicijos, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu, dėl to Susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių lengvatinės kilmės taisyklių regioninę konvenciją

      (2014/735/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdami į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo (1) (toliau – Susitarimas) 3 protokolas yra susijęs su sąvokos „produktų kilmė“ apibrėžtimi ir administracinio bendradarbiavimo metodais (toliau – 3 protokolas);

               (2)

               Visos Europos ir Viduržemio jūros regiono valstybių lengvatinės kilmės taisyklių regioninėje konvencijoje (2) (toliau – Konvencija) išdėstytos nuostatos dėl prekių, kuriomis prekiaujama pagal atitinkamus Susitariančiųjų Šalių sudarytus susitarimus, kilmės. Juodkalnija ir kiti Vakarų Balkanų stabilizacijos ir asociacijos proceso dalyviai buvo pakviesti prisijungti prie Salonikų darbotvarkėje, kurią patvirtino 2003 m. birželio mėn. posėdžiavusi Europos Vadovų Taryba, priimtos visos Europos įstrižinės kilmės kumuliacijos sistemos. Jie buvo pakviesti prisijungti prie Konvencijos 2007 m. spalio mėn. Europos ir Viduržemio jūros regiono šalių ministrų konferencijos sprendimu;

               (3)

               Sąjunga ir Juodkalnija Konvenciją pasirašė 2011 m. birželio 15 d.;

               (4)

               Sąjunga ir Juodkalnija atitinkamai 2012 m. kovo 26 d. ir 2012 m. liepos 2 d. deponavo savo priėmimo dokumentus Konvencijos depozitarui. Todėl, taikant Konvencijos 10 straipsnio 3 dalį, Konvencija Sąjungos ir Juodkalnijos atžvilgiu įsigaliojo atitinkamai 2012 m. gegužės 1 d. ir 2012 m. rugsėjo 1 d.;

               (5)

               Konvencijos 6 straipsniu nustatyta, kad kiekviena Susitariančioji Šalis imasi tinkamų priemonių siekiant užtikrinti, kad Konvencija būtų taikoma veiksmingai. Šiuo tikslu Susitarimu įsteigta Stabilizacijos ir asociacijos taryba turėtų priimti sprendimą 3 protokolą pakeisti nauju protokolu, kuriame dėl kilmės taisyklių daroma nuoroda į Konvenciją;

               (6)

               todėl Sąjungos pozicija Stabilizacijos ir asociacijos taryboje turėtų būti grindžiama pozicija, išdėstyta pridėtame sprendimo projekte,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimu, dėl šio Susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų, pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių lengvatinės kilmės taisyklių regioninę konvenciją, grindžiama prie šio sprendimo pridėtu Stabilizacijos ir asociacijos tarybos sprendimo projektu.
   Neesminiams Stabilizacijos ir asociacijos tarybos sprendimo projekto pakeitimams Sąjungos atstovai Stabilizacijos ir asociacijos taryboje gali pritarti be papildomo Tarybos sprendimo.
   2 straipsnis
   Stabilizacijos ir asociacijos tarybos sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 9 d.

            Tarybos vardu

            Pirmininkas

         A. ALFANO

      (1)  OL L 108, 2010 4 29, p. 3.

      (2)  OL L 54, 2013 2 26, p. 4.

      PROJEKTAS
      ES IR JUODKALNIJOS STABILIZACIJOS IR ASOCIACIJOS TARYBOS SPRENDIMAS Nr. …
      … m. … … d.
      kuriuo pakeičiamas Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo 3 protokolas dėl sąvokos „produktų kilmė“ apibrėžties ir administracinio bendradarbiavimo metodų
      ES IR JUODKALNIJOS STABILIZACIJOS IR ASOCIACIJOS TARYBA,
      atsižvelgdama į 2007 m. spalio 15 d. Liuksemburge pasirašytą Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimą (1), ypač į jo 44 straipsnį,
      atsižvelgdama į Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo 3 protokolą dėl sąvokos „produktų kilmė“ apibrėžties ir administracinio bendradarbiavimo metodų,
      kadangi:

                  (1)

                  Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo (toliau – Susitarimas) 44 straipsnyje daroma nuoroda į 3 protokolą dėl sąvokos „produktų kilmė“ apibrėžties ir administracinio bendradarbiavimo metodų (toliau – 3 protokolas), kuriame išdėstytos kilmės taisyklės ir numatoma kilmės kumuliacija tarp Sąjungos, Juodkalnijos, Turkijos ir bet kurios šalies ar teritorijos, dalyvaujančios Sąjungos stabilizacijos ir asociacijos procese,;

                  (2)

                  3 protokolo 39 straipsnyje nustatyta, kad 119 straipsnyje numatyta Stabilizacijos ir asociacijos taryba gali nuspręsti iš dalies pakeisti to protokolo nuostatas;

                  (3)

                  Visos Europos ir Viduržemio jūros regiono valstybių lengvatinės kilmės taisyklių regionine konvencija (2) (toliau – Konvencija) siekiama pakeisti kilmės taisyklių protokolus, kurie šiuo metu galioja visos Europos ir Viduržemio jūros regiono šalyse, vienu teisės aktu. Juodkalnija ir kiti Vakarų Balkanų stabilizacijos ir asociacijos proceso dalyviai buvo pakviesti prisijungti prie Salonikų darbotvarkėje, kurią patvirtino 2003 m. birželio mėn. posėdžiavusi Europos Vadovų Taryba, priimtos visos Europos įstrižinės kilmės kumuliacijos sistemos. Jie buvo pakviesti prisijungti prie Konvencijos 2007 m. spalio mėn. Europos ir Viduržemio jūros regiono šalių ministrų konferencijos sprendimu;

                  (4)

                  Sąjunga ir Juodkalnija Konvenciją pasirašė 2011 m. birželio 15 d.;

                  (5)

                  Sąjungta ir Juodkalnija atitinkamai 2012 m. kovo 26 d. ir 2012 m. liepos 2 d. deponavo savo priėmimo dokumentus Konvencijos depozitarui. Todėl, taikant Konvencijos 10 straipsnio 3 dalį, Konvencija Sąjunga ir Juodkalnijos atžvilgiu įsigaliojo atitinkamai 2012 m. gegužės 1 d. ir 2012 m. rugsėjo 1 d.;

                  (6)

                  jeigu visos kumuliacijos zonai priklausančios Susitariančiosios Šalys prie Konvencijos nepereina vienu metu, tai neturi sukelti bet kokios nepalankesnės padėties nei buvusioji anksčiau pagal 3 protokolą;

                  (7)

                  todėl 3 protokolas turėtų būti pakeistas nauju protokolu darant nuorodą į Konvenciją,

            PRIĖMĖ ŠĮ SPRENDIMĄ:
      1 straipsnis
      Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo 3 protokolas dėl sąvokos „produktų kilmė“ apibrėžties ir administracinio bendradarbiavimo metodų pakeičiamas šio sprendimo priede pateiktu tekstu.
      2 straipsnis
      Šis sprendimas įsigalioja jo priėmimo dieną.
      Jis taikomas nuo 2014 m. rugsėjo 1 d.

         Priimta

               Stabilizacijos ir asociacijos tarybos vardu

               Pirmininkas

         (1)  OL L 108, 2010 4 29, p. 3.

         (2)  OL L 54, 2013 2 26, p. 4.

         PRIEDAS
         3 protokolas
         dėl sąvokos „produktų kilmė“ apibrėžties ir administracinio bendradarbiavimo metodų
         1 straipsnis
         Taikytinos kilmės taisyklės
         Įgyvendinant šį Susitarimą taikomas Visos Europos ir Viduržemio jūros regiono valstybių lengvatinės kilmės taisyklių regioninės konvencijos (1) (toliau – Konvencija) I priedėlis ir atitinkamos II priedėlio nuostatos.
         Visos Konvencijos I priedėlyje ir atitinkamose II priedėlio nuostatose daromos nuorodos į atitinkamą susitarimą reiškia nuorodas į šį Susitarimą.
         2 straipsnis
         Ginčų sprendimas
         Jeigu dėl Konvencijos I priedėlio 32 straipsnyje numatytų tikrinimo procedūrų kyla ginčų, kurių negali išspręsti tikrinimą atlikti prašanti muitinė ir tą tikrinimą atlikti turinti muitinė, tie ginčai perduodami Stabilizacijos ir asociacijos tarybai.
         Visais atvejais ginčai tarp importuotojo ir importuojančios šalies muitinės sprendžiami pagal tos šalies įstatymus.
         3 straipsnis
         Protokolo daliniai pakeitimai
         Stabilizacijos ir asociacijos taryba gali nuspręsti iš dalies pakeisti šio protokolo nuostatas.
         4 straipsnis
         Pasitraukimas iš Konvencijos
         1.   Jeigu Europos Sąjunga arba Juodkalnija raštu praneša Konvencijos depozitarui apie ketinimą pasitraukti iš Konvencijos pagal jos 9 straipsnį, Europos Sąjunga ir Juodkalnija nedelsdamos pradeda derybas dėl kilmės taisyklių siekiant įgyvendinti šį Susitarimą.
         2.   Iki tol, kol įsigalios tokios naujos derybomis sutartos kilmės taisyklės, šiam Susitarimui toliau galioja pasitraukimo metu galiojančios Konvencijos I priedėlyje pateiktos kilmės taisyklės ir tam tikrais atvejais atitinkamos II priedėlio nuostatos. Tačiau nuo pasitraukimo momento bus laikoma, kad Konvencijos I priedėlyje pateiktomis kilmės taisyklėmis ir tam tikrais atvejais atitinkamomis II priedėlio nuostatomis leidžiama tik dvišalė Europos Sąjungos ir Juodkalnijos kumuliacija.
         5 straipsnis
         Pereinamojo laikotarpio nuostatos. Kumuliacija
         1.   Nepaisant Konvencijos I priedėlio 3 straipsnio, šios Susitarimo 3 protokolo 3 ir 4 straipsniuose numatytos kumuliacijos taisyklės, kurias sudarydamos Susitarimą priėmė Europos Sąjunga (2), toliau galioja šio Susitarimo Šalims iki tol, kol Konvencija bus pradėta taikyti visoms tuose straipsniuose išvardytoms Konvencijos Susitariančiosioms Šalims.
         2.   Nepaisant Konvencijos I priedėlio 16 straipsnio 5 dalies ir 21 straipsnio 3 dalies, jei kumuliacija susijusi tik su ELPA valstybėmis, Farerų salomis, Europos Sąjunga, Turkija ir kitais stabilizacijos ir asociacijos proceso dalyviais, kilmės įrodymas gali būti EUR.1 judėjimo sertifikatas arba kilmės deklaracija.

            (1)  OL L 54, 2013 2 26, p. 4.

            (2)  OL L 108, 2010 4 29, p. 3.


title: 2004/793/EB: 2004 m. lapkričio 15 d. Tarybos sprendimas, dėl konsultacijų su Togo Respublika pagal Kotonu susitarimo 96 straipsnį užbaigimo

text:
25.11.2004

               LT

               Europos Sąjungos oficialusis leidinys

               L 349/17

      TARYBOS SPRENDIMAS

   2004 m. lapkričio 15 d.
   dėl konsultacijų su Togo Respublika pagal Kotonu susitarimo 96 straipsnį užbaigimo
   (2004/793/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 23 d. Kotonu pasirašytą AKR-EB partnerystės susitarimą (1) (toliau – Kotonu susitarimas), ypač į jo 96 straipsnį,
   atsižvelgdama į vidinį susitarimą dėl reikalingų priimti priemonių ir sektinų procedūrų, skirtų AKR-EB partnerystės susitarimui taikyti (2), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Togo Respublikos Vyriausybė pažeidė esmines Kotonu susitarimo nuostatas, nustatytas jo 9 straipsnyje.

               (2)

               Pagal šio susitarimo 96 straipsnį 2004 m. balandžio 14 d. buvo pradėtos konsultacijos su AKR šalimis ir Togo Respublika, per kurias Togo valdžios institucijos prisiėmė konkrečius įsipareigojimus pašalinti Europos Sąjungos nurodytas problemas ir juos įvykdyti per 3 mėnesių išsamaus dialogo laikotarpį.

               (3)

               Pasibaigus šiam laikotarpiui matyti, kad kai kurie minėti įsipareigojimai paskatino imtis konkrečių iniciatyvų, o kai kurie buvo įvykdyti. Vis dėlto nemažai svarbių priemonių, susijusių su esminėmis Kotonu susitarimo nuostatomis, dar reikia įvykdyti,

         NUSPRENDĖ:
   1 straipsnis
   Konsultacijos su Togo Respublika, pradėtos pagal Kotonu susitarimo 96 straipsnio 2 dalies a punktą, yra baigtos.
   2 straipsnis
   Priede pateiktame laiško projekte nurodytų priemonių buvo imtasi kaip atitinkamų priemonių pagal Kotonu susitarimo 96 straipsnio 2 dalies c punktą.
   3 straipsnis
   Sprendimas nusiųsti Togo Respublikos Vyriausybei Komisijos ir Tarybos 1998 m. gruodžio 14 d. laišką yra panaikinamas.
   4 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.
   Jis galioja dvidešimt keturis mėnesius nuo tos dienos, kurią Taryba jį priėmė. Jis reguliariai peržiūrimas ne rečiau kaip kartą per šešis mėnesius.

      Priimta Briuselyje, 2004 m. lapkričio 15 d.

            Tarybos vardu

            Pirmininkas

         M. VAN DER HOEVEN

      (1)  OL L 317, 2000 12 15, p. 3.

      (2)  OL L 317, 2000 12 15, p. 376.

      PRIEDAS
      TOGO RESPUBLIKOS MINISTRUI PIRMININKUI, VYRIAUSYBĖS VADOVUI
      Gerbiamasis Ministre Pirmininke,
      Europos Sąjunga daug dėmesio skiria Kotonu susitarimo 9 straipsnio nuostatoms. Pagarba žmogaus teisėms, demokratijos principams ir teisinei valstybei, kuriais pagrįsta AKR-ES partnerystė, yra esminės šio susitarimo nuostatos, taigi ir mūsų santykių pagrindas.
      Europos Sąjunga nusprendė, kad dabartinė Togo Respublikos politinė padėtis yra pašlijusi ir kad dėl demokratijos stygiaus ir per mažos pagarbos žmogaus teisėms ir pagrindinėms laisvėms toliau pažeidinėjamos esminės minėto susitarimo 9 straipsnyje išdėstytos nuostatos.
      Atsižvelgdama į šį straipsnį ir į dabartinę pašlijusią Togo Respublikos politinę padėtį, Europos Sąjunga 2004 m. kovo 30 d. nusprendė pradėti konsultacijas pagal Susitarimo 96 straipsnį, kad nuodugniai ištirtų padėtį ir, jei galima, ją pataisytų.
      Šios konsultacijos vyko 2004 m. balandžio 14 d. Briuselyje. Ta proga buvo aptarta daugybė svarbių klausimų, ir Jūs galėjote pateikti Togo Respublikos valdžios institucijų požiūrį į padėtį ir jos vertinimą. Europos Sąjunga su pasitenkinimu pažymi, kad Togo Respublika prisiėmė kai kuriuos priede nurodytus įsipareigojimus ir kad joje būta teigiamų pokyčių, kuriais siekta sustiprinti demokratiją ir teisinę valstybę šalyje.
      Buvo sutarta, kad Togo Respublikoje vyks išsamus dialogas įvairiais klausimais, iškeltais per tris mėnesius, ir kad šio laikotarpio pabaigoje bus įvertinta padėtis.
      Šis išsamus ir reguliarus dialogas vyko remiantis priemonių, kurių reikia imtis vykdant sutartus įsipareigojimus, sąrašu.
      Iš šios darbotvarkės matyti, kad Togo valdžios institucijos ėmėsi svarbių iniciatyvų. Visų pirma pažymėtina, kad:

                  —

                  valdžios institucijos surengė informacinius ir supratimą palengvinančius susitikimus su prefektais ir policijos pareigūnais dėl įvairių žmogaus teisių ir pagrindinių laisvių aspektų. Valdžios institucijos išplatino instrukcijas ir aplinkraščius, primenančius apie galiojančias direktyvas ir taisykles. Opozicija taip pat nustatė ir pripažino kai kuriuos teigiamus rezultatus,

                  —

                  valdžios institucijos teisėjams nurodė, kad visos kardomajam kalinimui sulaikytų asmenų bylos turi būti baigtos arba kuo greičiau išnagrinėtos. Dėl tokio paspartinimo buvo priimta 214 nuosprendžių, dalis jų – politiniais kaliniais laikomų asmenų bylose. Vyriausybė užtikrino advokatams galimybę su klientais susisiekti parengtinio tyrimo stadijoje. Rugpjūčio mėnesį į laisvę buvo paleista beveik 500 kalinių, atleidžiant juos nuo bausmės arba paleidžiant lygtinai,

                  —

                  iki tol tik Vyriausybei ir valdančiajai partijai buvusios prieinamos visuomeninės žiniasklaidos priemonės pastarosiomis savaitėmis tapo prieinamos ir opozicinėms partijoms, nors prieiga dar nėra lygiavertė,

                  —

                  Vyriausybė pasiūlė pradėti Nacionalinės žmogaus teisių komisijos ir Garso, vaizdo ir komunikacijos tarybos reformą,

                  —

                  rugpjūčio 24 d. Nacionalinė Asamblėja priėmė naują spaudos kodeksą,

                  —

                  padedant Jungtinių Tautų vystymo programai (JTVP), buvo atliktas teismų sistemos įvertinimas,

                  —

                  Vyriausybė ėmėsi veiksmų decentralizacijos srityje ir neseniai priėmė politinį dokumentą šiuo klausimu,

                  —

                  rugpjūčio 25 d. įvyko pirmasis susitikimas su tradicinės opozicijos atstovais, siekiant pradėti struktūriškai apibrėžtą ir skaidrų nacionalinį dialogą.

            Neabejotina, kad šios iniciatyvos prisidėjo prie to, kad šalyje būtų geriau paisoma žmogaus teisių ir pagrindinių laisvių. Vis dėlto išliko nerimą keliantys klausimai, visų pirma demokratijos atkūrimo srityje.
      Atsižvelgdama į tai, Europos Sąjunga ypač tikisi, kad bus imtasi tokių konkrečių priemonių, atitinkančių šio priedo priede nurodytus įsipareigojimus:

                  —

                  vykdomas struktūriškai apibrėžtas ir skaidrus nacionalinis dialogas vykdant įsipareigojimą Nr. 1.1,

                  —

                  šio dialogo metu peržiūrėta rinkimų sistema, siekiant užtikrinti skaidrų ir demokratišką procesą vykdant įsipareigojimą Nr. 1.3,

                  —

                  apibrėžta teisinė padėtis, susijusi su politinių partijų finansavimo organizavimu vykdant įsipareigojimą Nr. 1.4,

                  —

                  organizuoti parlamento ir vietos valdžios rinkimai vykdant įsipareigojimus Nr. 1.5 ir 1.6,

                  —

                  tęsiamas decentralizacijos procesas vykdant įsipareigojimą Nr. 1.7,

                  —

                  sprendžiamas klausimas dėl politinių kalinių ir galimo jų paleidimo, kaip numatyta įsipareigojime Nr. 2.2,

                  —

                  peržiūrėti Nacionalinės žmogaus teisių komisijos ir Garso, vaizdo ir komunikacijos tarybos įgaliojimai bei statutai, vykdant įsipareigojimus Nr. 2.5 ir 3.6,

                  —

                  tęsiama teisinės ir teismų sistemos reforma pagal JTVP padėties įvertinimo ataskaitos rekomendacijas.

            Europos Sąjunga taip pat teikia didelę reikšmę jau pradėtų veiksmų tęstinumui ir stiprinimui pagal įsipareigojimus Nr. 1.2, 1.4, 2.1, 2.3, 2.4, 2.6, 3.2, 3.3, 3.4 ir 3.5.
      Po konsultacijų, pripažįstant šiame etape įvykdytus įsipareigojimus ir atsižvelgiant į svarbius veiksmus, kuriuos dar reikia atlikti, buvo nuspręsta sustabdyti atitinkamų priemonių pagal Kotonu susitarimo 96 straipsnio 2 dalies c punktą vykdymą:

                  1)

                  toliau įgyvendinami projektai, finansuojami iš likusių 6-ojo ir 7-ojo Europos plėtros fondų (EPF) lėšų, skirtų gyventojų poreikiams tenkinti, ir tie, kurie skatina laikytis esminių Kotonu susitarimo nuostatų, visų pirma žmogaus teisių ir pagrindinių laisvių, demokratijos principų ir teisinės valstybės. Be to, bus įgyvendinama Nacionalinė decentralizacijos veiksmų, skirtų aplinkos valdymui, programa ir Abipusių įsipareigojimų susitarimas dėl 1990–1994 m. Stabex lėšų;

                  2)

                  pagalba institucijoms, skirta priemonėms pagal konsultacijų metu prisiimtus įsipareigojimus vykdyti, gali būti teikiama iš likusių 6-ojo ir 7-ojo EPF lėšų. Šiuo klausimu Komisija, be kita ko, priims sprendimą dėl programos „4-asis visuotinis gyventojų ir gyvenamųjų vietų surašymas“ finansavimo;

                  3)

                  parama iš 9-ojo EPF bus skiriama tik po to, kai bus nustatyta rinkimų sistema, užtikrinanti skaidrius ir demokratiškus rinkimus bei priimtina visoms partijoms, ir parlamento rinkimų organizavimo data. Nuo to momento bus pradėtas šių lėšų programavimas;

                  4)

                  9-ojo EPF parama rinkimų rengimui galės būti teikiama, jei bus laikomasi nustatytų sąlygų dėl pirmiau minėtos rinkimų sistemos;

                  5)

                  kai tik įvyks laisvi ir reguliarūs parlamento rinkimai, bus visiškai atnaujintas bendradarbiavimas su Europos Sąjunga įgyvendinant 9-ąjį EPF ir Abipusių įsipareigojimų susitarimą dėl 1995–1999 m. Stabex lėšų;

                  6)

                  parama regioniniams projektams bus aptariama kiekvienu konkrečiu atveju;

                  7)

                  humanitarinio pobūdžio veiksmai, prekybinis bendradarbiavimas ir su prekyba susijusių sričių lengvatos nekeičiamos.

            Ne rečiau kaip kartą per šešis mėnesius bus atliekamos reguliarios peržiūros, kuriose dalyvaus Europos Sąjungai pirmininkaujanti šalis ir Europos Komisija.
      Europos Sąjunga toliau atidžiai stebės padėtį Togo Respublikoje dvidešimt keturis mėnesius, per kuriuos su jūsų Vyriausybe bus palaikomas aktyvesnis politinis dialogas, kad būtų įsitikinta, jog Vyriausybė tęsia jau pradėtų veiksmų kryptį siekdama atkurti demokratiją ir teisinę valstybę bei tęsti ir stiprinti pastangas žmogaus teisių ir pagrindinių laisvių srityse.
      Jeigu Togo valdžios institucijų prisiimti įsipareigojimai bus įgyvendinami greičiau arba, priešingai, jie bus nutraukti, Europos Sąjunga pasilieka teisę keisti atitinkamas priemones.
      Reiškiame Jums, Ministre Pirmininke, savo didžią pagarbą.

         Priimta Briuselyje, 2004 m. lapkričio 15 d.

               Komisijos vardu

               Tarybos vardu

         PRIEDO PRIEDAS
         TOGO RESPUBLIKOS PRISIIMTŲ ĮSIPAREIGOJIMŲ SĄRAŠAS
         Konsultacijų, vykdytų pagal Kotonu susitarimo 96 straipsnį, pasekoje Togo Respublikos Vyriausybė prisiėmė šiuos įsipareigojimus Europos Sąjungai.
         Įsipareigojimas Nr. 1.1:
         Siekiant užtikrinti visišką demokratijos principų laikymąsi, nedelsiant paskelbti apie atvirą ir patikimą struktūriškai apibrėžto ir skaidraus nacionalinio dialogo su tradicinės opozicijos ir pilietinės visuomenės atstovais atnaujinimą.
         Įsipareigojimas Nr. 1.2:
         Nedelsiant užtikrinti visų politinių partijų veiklos laisvę, be jokio puolimo, bauginimo ar cenzūros.
         Įsipareigojimas Nr. 1.3:
         Per 6 mėnesius, remiantis Lomės pamatiniu susitarimu, peržiūrėti rinkimų sistemą, kad būtų užtikrinti skaidrūs, demokratiški ir visoms šalims priimtini rinkimai.
         Įsipareigojimas Nr. 1.4:
         Visoms politinėms partijoms užtikrinti vienodą prieigą prie viešosios žiniasklaidos priemonių ir sukurti lygiavertę prieigos prie politinėms partijoms numatytų valstybės lėšų sistemą.
         Įsipareigojimas Nr. 1.5:
         Kaip galima greičiau ir atsižvelgiant į tai, kas numatyta įsipareigojime Nr. 1.3, naujus parlamento rinkimus surengti skaidriomis sąlygomis ir sutinkant, kad visuose jų etapuose dalyvautų tarptautiniai stebėtojai.
         Įsipareigojimas Nr. 1.6:
         Per 12 mėnesių vietos valdžios rinkimus surengti skaidriomis sąlygomis ir sutinkant, kad visuose jų etapuose dalyvautų stebėtojai.
         Įsipareigojimas Nr. 1.7:
         Per 12 mėnesių įgyvendinti visas reikalingas sąlygas, kad demokratiškai išrinkti savivaldos susirinkimai turėtų įgaliojimus ir išteklių, reikalingų veiksmingam ir demokratiškai įteisintam vietiniam valdymui užtikrinti.
         Įsipareigojimas Nr. 2.1:
         Nedelsiant užtikrinti, kad Togo teritorijoje nebūtų neteisminių egzekucijų, kankinimų ir kitokių nežmoniškų ir žeminančių veiksmų, įskaitant ir atitinkamą teisėtvarkos įstaigų ir teismų sistemos pareigūnų mokymą.
         Įsipareigojimas Nr. 2.2:
         Paleisti visus politinius kalinius, aiškiai sulaikytus dėl jų politinio pasipriešinimo, dėl kritinių kalbų Vyriausybės atžvilgiu ar dėl kitų priežasčių, nepateisinančių jų sulaikymo. Šiuo klausimu sulaikytųjų sąrašas turi būti sudarytas bendradarbiaujant su viena ar keliomis šioje srityje kompetentingomis ir visoms šalims priimtinomis nevyriausybinėmis organizacijomis. Šis įsipareigojimas turi būti įvykdytas per ne ilgesnį nei 6 savaičių terminą.
         Įsipareigojimas Nr. 2.3:
         Per tris mėnesius perduoti prokuratūrai visų kardomajam kalinimui sulaikytų arba laikinai esančių laisvėje asmenų bylas, kad jų bylos būtų išnagrinėtos pagal galiojančius teisės aktus.
         Įsipareigojimas Nr. 2.4:
         Iki konsultacijų pabaigos leisti sulaikytiesiems susisiekti su advokatais bei nevyriausybinėmis humanitarinėmis ir žmogaus teisių organizacijomis, kurias lydi jų pasirinkti gydytojai, visose sulaikymo įstaigose (kalėjimuose, žandarmerijos skyriuose, policijoje ir t. t.), leidžiant patikrinti, ar jie nenukentėjo nuo kankinimo ar kitokio nežmoniško elgesio.
         Įsipareigojimas Nr. 2.5:
         Peržiūrėti Nacionalinės žmogaus teisių komisijos įgaliojimus ir statutą, kad per 9 mėnesius jai būtų užtikrinta nepriklausomybė nuo administracinių institucijų.
         Įsipareigojimas Nr. 2.6:
         Patraukti atsakomybėn tuos, kurie, naudodamiesi teisinėmis ar drausminėmis priemonėmis, ėmėsi neteisminės egzekucijos, kankinimo ir kurių elgesys buvo žeminantis bei nežmoniškas. Šis įsipareigojimas taip pat privalo apimti atitinkamų teisės aktų ir taisyklių pakeitimus, kai tai būtina.
         Įsipareigojimas Nr. 2.7:
         Adekvačiomis priemonėmis, kurias vėliau reikės patikslinti, užtikrinti nešališką ir nepriklausomą vykdomosios valdžios veikimą. Padėties įvertinimas, leidžiantis nustatyti veiksmų planą, turi būti pateiktas iki konsultacijų pabaigos.
         Įsipareigojimas Nr. 3.1:
         Per 6 mėnesius peržiūrėti Spaudos ir komunikacijos kodeksą, kad jis atitiktų tarptautiniams standartams. Ypač tikimasi, kad bus panaikintos laisvės atėmimo už „šmeižtą ir garbės įžeidimą“ bausmės, šiuo metu numatytos Spaudos kodekse.
         Įsipareigojimas Nr. 3.2:
         Žiniasklaidai, nevyriausybinėms organizacijoms ir pilietinės visuomenės atstovams nedelsiant užtikrinti, kad nebebus jokio puolimo, cenzūros ar bauginimo.
         Įsipareigojimas Nr. 3.3:
         Nedelsiant visiems politiniams, pilietinės visuomenės veikėjams ir kiekvienam piliečiui be jokio puolimo, cenzūros ar bauginimo užtikrinti teisę į saviraiškos laisvę, viešą dalyvavimą susirinkimuose ir taikiose demonstracijose, ypač šalies teritorijoje.
         Įsipareigojimas Nr. 3.4:
         Užtikrinti visiems politiniams ir pilietinės visuomenės veikėjams laisvą judėjimą kaip piliečiams ir kaip asmenims, kurie atlieka savo politines pareigas arba atstovauja pilietinei visuomenei.
         Įsipareigojimas Nr. 3.5:
         Iki konsultacijų pabaigos užtikrinti kiekvienam piliečiui laisvą prieigą prie informacijos ir žiniasklaidos, įskaitant opozicinių partijų, nevyriausybinių organizacijų ir kitus interneto tinklalapius.
         Įsipareigojimas Nr. 3.6:
         Per 6 mėnesius patikslinti Garso, vaizdo ir komunikacijos tarybos įgaliojimus ir statutą ir šitaip užtikrinti jai tikrą nepriklausomybę nuo administracinės valdžios institucijų ir visų politinių jėgų.
         Įsipareigojimas Nr. 4.1:
         2004 m. birželio 1 d. ir liepos 1 d. Europos Sąjungos institucijoms pateikti pažangos, padarytos įvairiose dialogo srityse ir vykdant prisiimtus įsipareigojimus, ataskaitas.
         Įsipareigojimas Nr. 4.2:
         Dalyvauti, kiek tai susiję su Togo valdžios institucijų atstovais, vietos dialoge ir palengvinti galimas Komisijos ir pirmininkaujančios valstybės narės pareigūnų misijas Toge dėl pradėto dialogo.


title: 2016 m. vasario 15 d. Tarybos sprendimas (BUSP) 2016/208, kuriuo iš dalies keičiamas Sprendimas (BUSP) 2015/260, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas

text:
16.2.2016

               LT

               Europos Sąjungos oficialusis leidinys

               L 39/47

         TARYBOS SPRENDIMAS (BUSP) 2016/208
   2016 m. vasario 15 d.
   kuriuo iš dalies keičiamas Sprendimas (BUSP) 2015/260, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 25 d. Taryba priėmė Sprendimą 2012/440/BUSP (1), kuriuo Stavros LAMBRINIDIS paskirtas Europos Sąjungos specialiuoju įgaliotiniu (toliau – ES specialusis įgaliotinis) žmogaus teisių klausimais;

               (2)

               2015 m. vasario 17 d. Taryba priėmė Sprendimą (BUSP) 2015/260 (2), kuriuo ES specialiojo įgaliotinio įgaliojimų terminas pratęsiamas iki 2017 m. vasario 28 d.;

               (3)

               Sprendimu (BUSP) 2015/260 nustatyta orientacinė finansavimo suma laikotarpiui nuo 2015 m. kovo 1 d. iki 2016 m. vasario 29 d. Turėtų būti nustatyta nauja orientacinė finansavimo suma laikotarpiui nuo 2016 m. kovo 1 d. iki 2017 m. vasario 28 d.;

               (4)

               todėl Sprendimas (BUSP) 2015/260 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2015/260 5 straipsnio 2 dalis pakeičiama taip:

      „2.   Su ES specialiojo įgaliotinio įgaliojimų vykdymu laikotarpiu nuo 2016 m. kovo 1 d. iki 2017 m. vasario 28 d. susijusioms išlaidoms padengti skiriama orientacinė finansavimo suma yra 825 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 15 d.

            Tarybos vardu

            Pirmininkė

         F. MOGHERIN

      (1)  2012 m. liepos 25 d. Tarybos sprendimas 2012/440/BUSP, kuriuo skiriamas Europos Sąjungos specialusis įgaliotinis žmogaus teisių klausimais (OL L 200, 2012 7 27, p. 21).

      (2)  2015 m. vasario 17 d. Tarybos sprendimas (BUSP) 2015/260, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas (OL L 43, 2015 2 18, p. 29).


title: 2013/273/ES: 2013 m. birželio 6 d. Tarybos sprendimas, kuriuo skiriami Regionų komiteto Maltai atstovaujantys trys nariai ir Maltai atstovaujantys trys pakaitiniai nariai

text:
11.6.2013

               LT

               Europos Sąjungos oficialusis leidinys

               L 159/13

         TARYBOS SPRENDIMAS
   2013 m. birželio 6 d.
   kuriuo skiriami Regionų komiteto Maltai atstovaujantys trys nariai ir Maltai atstovaujantys trys pakaitiniai nariai
   (2013/273/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Maltos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Claudette ABELA BALDACCHINO, Michael COHEN ir Malcolm MIFSUD kadencijoms tapo laisvos trys Regionų komiteto narių vietos. Pasibaigus Doris BORG ir Ian BORG kadencijoms tapo laisvos dvi Regionų komiteto pakaitinių narių vietos. Paul FARRUGIA paskyrus Regionų komiteto nariu tampa laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Peter BONELLO, Mayor of San Ġiljan,

                           —

                           Paul FARRUGIA, Mayor of Ħal Tarxien,

                           —

                           Marc SANT, Councillor, Ħal Lija Local Council,

                     ir

               b)

               pakaitiniais nariais:

                           —

                           Jesmond AQUILINA, Deputy Mayor of Ħal Qormi,

                           —

                           Anthony MIFSUD, Councillor, Imtarfa Local Council,

                           —

                           Raymond TABONE, Councillor, San Pawl il-Baħar Local Council.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. birželio 6 d.

            Tarybos vardu

            Pirmininkas

         A. SHATTER

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2012/675/ES: 2012 m. spalio 29 d. Tarybos sprendimas, kuriuo skiriami Regionų komiteto Jungtinei Karalystei atstovaujantys trys nariai ir Jungtinei Karalystei atstovaujantys du pakaitiniai nariai

text:
1.11.2012

               LT

               Europos Sąjungos oficialusis leidinys

               L 305/25

         TARYBOS SPRENDIMAS
   2012 m. spalio 29 d.
   kuriuo skiriami Regionų komiteto Jungtinei Karalystei atstovaujantys trys nariai ir Jungtinei Karalystei atstovaujantys du pakaitiniai nariai
   (2012/675/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Jonathan BELL, Iain MALCOLM ir Irene OLDFATHER kadencijai tapo laisvos trys Regionų komiteto narių vietos. Pasibaigus Ted BROCKLEBANK ir Nicol STEPHEN kadencijai tapo laisvos dvi Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Patricia FERGUSON MSP, Member of the Scottish Parliament

                           —

                           Paul WATSON, Councillor

                           —

                           Trevor CUMMINGS, Councillor

                     ir

               b)

               pakaitiniais nariais:

                           —

                           Jim HUME MSP, Member of the Scottish Parliament

                           —

                           Jamie McGRIGOR MSP, Member of the Scottish Parliament.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 29 d.

            Tarybos vardu

            Pirmininkas

         E. FLOURENTZOU

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2016 m. balandžio 18 d. Tarybos sprendimas (BUSP) 2016/608 dėl kai kurių palestiniečių laikino priėmimo Europos Sąjungos valstybėse narėse

text:
20.4.2016

               LT

               Europos Sąjungos oficialusis leidinys

               L 104/18

         TARYBOS SPRENDIMAS (BUSP) 2016/608
   2016 m. balandžio 18 d.
   dėl kai kurių palestiniečių laikino priėmimo Europos Sąjungos valstybėse narėse
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį ir 31 straipsnio 1 dalį,
   kadangi:

               (1)

               2015 m. kovo 5 d. Taryba priėmė Sprendimą (BUSP) 2015/363 (1) dėl kai kurių palestiniečių laikino priėmimo valstybėse narėse, kuriame numatyta pratęsti jiems išduotų nacionalinių leidimų atvykti į valstybių narių, nurodytų Bendrojoje pozicijoje 2002/400/BUSP (2) teritoriją ir joje būti galiojimą papildomam 24 mėnesių laikotarpiui;

               (2)

               remdamasi Bendrosios pozicijos 2002/400/BUSP taikymo įvertinimu, Taryba mano esant tinkama tų leidimų galiojimą pratęsti papildomam 24 mėnesių laikotarpiui,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 2002/400/BUSP 2 straipsnyje nurodytos valstybės narės pagal tos bendrosios pozicijos 3 straipsnį išduotų nacionalinių leidimų atvykti į jų teritoriją ir joje būti galiojimą pratęsia papildomam 24 mėnesių laikotarpiui, prasidedančiam nuo 2016 m. sausio 31 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 18 d.

            Tarybos vardu

            Pirmininkė

         F. MOGHERINI

      (1)  2015 m. kovo 5 d. Tarybos sprendimas (BUSP) 2015/363 dėl kai kurių palestiniečių laikino priėmimo Europos Sąjungos valstybėse narėse (OL L 62, 2015 3 6, p. 24).

      (2)  2002 m. gegužės 21 d. Tarybos bendroji pozicija 2002/400/BUSP dėl kai kurių palestiniečių laikino priėmimo Europos Sąjungos valstybėse narėse (OL L 138, 2002 5 28, p. 33).